Birinchi xonimga haykal, kasodga uchragan hayvonot bog‘i, harbiy bazada mashq qilayotgan malika. 16-sentabr suratlari

16-sentabr kuni dunyoning turli burchaklaridan olingan eng qiziqarli suratlar jamlanmasini taqdim etamiz.

 G‘azo sektorining janubiy qismida Isroilning havo zarbalaridan keyin ko‘rinayotgan tutun va olov.

 Chilining Santyago shahridagi “Buin” hayvonot bog‘ida yurgan urg‘ochi sher. Ayni damda bog‘ moliyaviy ahvolini tiklash uchun homiy qidirmoqda.

 Belgiyaning merosxo‘r malikasi Yelizaveta Elzenborn harbiy lageridagi mashg‘ulotlarda ishtirok etmoqda.

 Isroilning Tel-Aviv shahrida restoran sanoati ishchilari umummilliy karantin cheklovlariga qarshi norozilik belgisi sifatida likopchalarni sindirmoqda.

 Sloveniyaning Sevnitsa shahriga yaqin Rozno hududida Ales Zupevs AQShning birinchi xonimi Melaniya Tramp sharafiga yasalgan bronza haykalni ochmoqda.

 Buyuk Britaniyaning Brayton plyajida sovun pufaklarni yorishga intilayotgan bolalar.

 Quddusda yahudiylarning Yangi yili oldidan ibodatchilarning G‘arbiy devorda qoldirgan yozuvlarini tozalab chiqayotgan xodim.

 Hindistonning Nyu-Dehli shahrida koronavirusdan vafot etgan 3 oylik farzandini ko‘mishga olib ketayotgan erkak.

 Massachusets shtatining Chelsi shahrida koronavirus pandemiyasi vaqtida jiddiy qiyinchiliklarga duch kelgan aholi vakili mahsulot omboridan o‘ziga ajratilgan yordam paketini olib ketmoqda.

 Buyuk Britaniyaning Sautend-on-Si hududida koronavirusga test topshirish uchun navbatda turgan odamlar.

 Hindistonning Nyu-Dehli shahridagi shifoxonada kislorod balloni oldida turgan tibbiyot xodimi.

 Yaponiyaning iste’foga chiqqan bosh vaziri Sindzo Abe bosh vazir qarorgohini tark etayotganida xodimlari uni guldasta va qarsaklar bilan kuzatmoqda.
Avvalgi kunlarning fotogalereyalari: